  
**Vigtig meddelelse til:**

Juridiske lejere af en A5-bolig (hovedlejere)

Private lejere i en A5-bolig

Albertslund, den 3. juni 2020

Tirsdag den 2. juni blev der omdelt en kuvert til alle adresser i Galgebakken med juridiske lejeres juridiske adresse på lejemålet.

Kuverten indeholder følgende:

* 1 Brev der beskriver afstemningen
* 1 ark med 2 stemmesedler
* 1 kuvert til aflevering af stemmesedler
* 1 baggrundsmateriale - en tryksag på 12 sider

Vi har efterfølgende fået henvendelser fra beboere, der kan oplyse at kuverten er lagt i deres private lejers postkasse.

Når BO-VEST eller Ejendomskontoret omdeler post i Galgebakken, bliver posten omdelt ud fra de adresser, der er registreret som juridiske adresser i BO-VEST’s boligadministrations system, ikke at forveksle med folkeregisteradresser. Vi har desværre ikke mulighed for at gøre det på andre måder.

Det er derfor vigtigt at du, som juridisk lejer af boligen, sikre dig at der på din egen postkasse står din juridiske adresse.

Er du i tvivl om dette, fremgår det af din lejekontrakt. Du er også velkommen til at kontakte Ejendomskontoret som vil være behjælpelig.

**Til juridiske lejer (hovedlejer) som har en privat lejer:**

Har du ikke modtaget ovennævnte materiale i din postkasse, bedes du henvende dig til din lejer.

**Til private lejere:**

Har du modtaget ovennævnte materiale i din postkasse, bedes du sørge for at aflevere materialet til din udlejer.

Med venlig hilsen

BO-VEST